الشباب البغدادي الطموح راح يكدر يغير نظرتكم عن بغداد
هند من فريق التصوير، عمري ١٩
طالبة في المرحلة الثانية كلية الترجمة
تعرفت على المهرجان عن طريق صديقتي لان هي مشاركة في كشك التذكارات، وهاي چانت اول سنة اشارك بيها لان العام من جيت وشفت الاجواء گلت لازم اشارك
اني وحدة من الناس الي چنت اگول انو العراق انتهى وشبابنا مبيهم خير ومن هل حجي بس خلال هل سنتين الي عرفت بيها المهرجان خلاني اغّير نظرتي جذرياً ، وخلاني اؤمن بشبابنا والطاقات الي عدهم
المهرجان علمني شلون احقق السلام الداخلي مع نفسي واتعايش ويه الماضي واهم شي اتقّبلها مثل ما هي
الهدف الاساسي من المهرجان هو تغيير نظرة العالم عن بغداد فلذلك مرة سافرت، فــ التقيت بناس وكولش چانوا مستغربين شون عايشين وتحس انو لو شكد متحچي محد راح يصدكك لان همه ماخذين نظرة معينة والفضل يعود للإعلام
فــ هدفي وهدف كل المتطوعين اكيد هو تغيير هاي النظرة
اهلي واصدقاء شجعوني وشجعوني على تطوير موهبتي
واوجه رسالة الى كل العالم
الشباب البغدادي الطموح راح يكدر يغير نظرتكم عن بغداد
IQPeace Media 2017